Järgnev saade on valminud tänu J.Meyeri teenistuspartnerite toele
Kui Jumala Sõna pole su sees, siis ammuta seda!
Kaevu Jumala Sõnasse ja ära lase seda käest
ja ole pidevalt selle keskel.
Kuidas saaks ilma Jumala Sõnata olla see, kelleks Jumal mind lõi?
Võimatu!
See on üleloomulik asi.
Loe seda ja see hakkab kasvama su vaimus.
Joyce'i piibliõppe kodulehe kaudu saad muuta oma piibliõppe elavamaks
Abistavad materjalid ja julgustav sõna Joyce'lt endalt.
Võta Jumala Sõnast maksimum,
kasutades seda piibliõppe materjali ekraanil nähtavalt kodulehelt.
Nad on kurvad ja heitunud,
kuid kui nendega silmside luua ja naeratada,
siis nad loevad su naeratust ja hakkavad samuti naeratama.
Lapsed jooksevad naerdes su juurde.
Selle kogemuse peale oled lihtsalt müüdud.
LOOTUSE KÄSI
IGAPÄEVAELU RÕÕMUD
On päris kurb, et Jeesus pidi surema selle nimel, et anda meile elu -
ülikülluslikku elu.
Ja samas on nii palju inimesi, kellele ei meeldi nende elu.
Paljud lausa vihkavad seda
või püüavad seda kuidagimoodi päevast päeva üle elada.
Seda mitte vaid väljaspool kogudust,
aga ka paljud kristlased pole rahul ja õnnelikud.
1. Johannese 3:14-18
"Me teame, et oleme tulnud surmast ellu..."
Olen uurinud piisavalt Jumala Sõna,
et julgen asendada sõnad "elu" ja "surm" paari teise sõnaga,
teades, et ei vii kogu mõtet tasakaalust välja.
Seetõttu võime lugeda seda salmi ka selliselt:
"Me teame, et oleme tulnud kannatustest rõõmu sisse..."
See on see, mida see tähendab.
Me näeme hiljem,
kuidas surm tähendab kõiki patust tingitud kannatusi.
See on see, mis see on.
Nii et, muutes kogu loo praktilisemaks, võib öelda:
"Me teame, et oleme tulnud kannatustest rõõmu sisse
sest me armastame oma vendi ehk oma kaaskristlasi."
Johannes räägib siin üksteise armastamisest,
milles me pole ka kõikse osavamad.
Jeesus aga läks lausa nii kaugele,
et käskis meil armastada oma vaenlasi.
Nii et, see on juba täiega suur asi.
"Kes ei armasta,
see jääb pidevalt kannatuste ja häda sisse."
Olete ikka ärkvel täna?
Oled sa kunagi olnud õnnetu kristlane?
Me ei pea siin religioosseid mängima
stiilis: "Oo ei, mul on ju Issanda rõõm!"
Oled sa kunagi olnud õnnetu kristlane?
Mul kulus palju aastaid õnnetu olemisele.
Üks asi on olla õnnetu patune,
teine asi aga õnnetu Jumala püha.
Viimaseks pole mingeid vabandusi.
Me kristlastena peaks olema rõõmsad inimesed.
Ma proovisin kõike, et seda olla. Kõike.
Kuniks Jumal ütles mulle, et olen õnnetu oma isekuse tõttu.
Kui vaadata asju nii nagu nad on,
siis kui palju me tegelikult mõtleme, mida teiste heaks teha?
Olete te täna alles vaiksed.
1. Johannese 3:15:
"Igaüks, kes vihkab, jälestab ja põlgab oma venda Kristuses,
on südame poolest mõrvar,
ja te teate, et ühelgi mõrvaril ei ole rõõmu..."
Mäletate, me asendame sõna "elu" sõnaga "rõõm".
See kätkeb endas enamatki veel,
aga siinses kontekstis tähendab "elu" elu, mida Jumalgi omab.
See on see, mida see tähendab.
Saades pääste hetkel osa ka igavesest elust,
peaksime me elama elu selliselt nagu Jumal seda elab.
Ja ma võin kinnitada teile,
et Ta pole kohe kindlasti mitte oma troonil õnnetu.
Ütled nüüd: "Ma ei vihkagi kedagi."
Tead, mis? Ma ei usu, et hall oleks väga Jumala lemmikvärv.
Mida ma selle all mõtlen, on see,
et Ta on vägagi konkreetselt kas üks või teine.
Sa kas oled tulikuum või jääkülm,
aga leigest Ta ei hooli.
Jumal ütles, et kui oleme leiged, siis Ta sülitab meid välja.
Piiblis on ka päris karme väljaütlemisi, millest me ei kipu väga rääkima.
Küsimus pole inimeste hirmutamises, vaid pigem üles äratamises,
et me ärkaks kui unest ja mõistaks,
miks me tegelikult siin maa peal oleme
ja milles peitub meie tõeline õnnetuse juur.
Ma ei taha olla õnnetu!
"Aga ma ei vihka kedagi!"
Aga kas sa armastad neid?
"Nooh...
Aga ma ei vihka neid!"
Aga kas sa armastad neid?
"Nooh...Aga ma ei vihka ka."
Ma pole päris kindel, mida Jumal selle peale kostaks,
mistõttu las ma küsida su käest järgmist:
kui sa armastad kõiki neid inimesi, siis kelle peale sa siiski pahane oled?
"Mmmm...nooh...
Aga sa ei tea, mida nad mulle tegid!"
Ei teagi.
Aga mõtle, mida me Jeesusele tegime!
Ja ometi Ta armastab meid
ja seda tingimusteta.
Vaatame kahte kirjakohta, mis on seotud andestamatusega.
Usun, et see on oluline.
Mul polnud neid kirjakohti algselt mu märkmetes,
kuid kui siia linna jõudsin,
siis kogesin, et me vajame uut meeldetuletust sellest,
et tegu pole millegagi,
mida teha või mitte teha sõltuvalt oma tunnetest.
Kui tahame, et me suhe Jumalaga oleks korras,
ei saa me olla pahased inimeste peale.
Me lihtsalt ei saa.
Nii et, kui keegi su tundeid riivab, mida juhtub muide pidevalt.
Minuga ka.
Kui keegi su tundeid riivab
või sind ebaõiglaselt või mittesõbralikult kohtleb,
siis mida kauem sa vihane oled, seda raskem on sellest üle saada.
Las ma öelda seda veelkord.
Mida kauem sa vihane oled, seda raskem on sellest üle saada.
Mida kiiremini andestad, seda kergem on sellest üle saada.
Piibelgi ütleb, et olge kärmed andestama.
Kärmed andestama.
Miks?
Selleks on oma põhjus.
Sa ei vaja seda pinget oma ellu.
Sa ei peaks hoidma saatanale avatud ust oma ellu.
Ta tüütab meid juba niigi,
mistõttu me ei pea kutsuma teda veel elama ka meiega.
Siin on vaid tosinkond rõõmsat inimest.
Matteuse 6:14-15:
"Sest kui te annate inimestele andeks nende eksimused -
nende hoolimatud ja teadlikud patud,
jättes nad sinnapaika ja lastes neil minna,
loobudes põlgusest nende suhtes."
Jättes nad sinnapaika ja lastes neil minna.
Jäta see sinnapaika, unusta see, lõpeta sellest rääkimine ja mõtlemine,
lõpeta selle pidev ketramine ja läbi käimine oma mõtetes.
Osad teist ütlevad: "Aga sa ei tea, mida nad minuga tegid!"
Kuid kas nende vihkamine lahendab selle olukorra?
Kaotab see selle ära?
Kas see, et neid vihkad, muudab olukorra kuidagi olematuks,
otsekui seda poleks kunagi juhtunudki?
Ei.
Neil on täiega lõbus ja neil on ükskõik, et oled vihane.
Nii et arva, kes tegelikult kannatab?
Kui me oleme jätkuvalt inimeste peale pahased,
siis me anname neile sellega kui loa teha meile pikaajaliselt haiget.
Nii et, nad muudkui teevad meile haiget
ja teevad meile haiget.
Nii et, kui Jumal käsib meil andestada,
siis ma ei usu, et niivõrd meie vaenlaste,
kuivõrd meie endi pärast.
Sest vahel tuleb andestada ka sellistele inimestele,
kes enda arust pole midagi valesti teinud.
Mulle meeldiks kasvõi natukenegi meeleparandust
stiilis: "Vabandust, et sind halvasti kohtlesin."
Kuid Jumal tahab, et andestaksime isegi siis,
kui teised ei palu vabandust.
Ja see on ikka paras pähkel!
Aamen?
Matteuse 6:15: "Kui te aga ei anna inimestele andeks..."
See on tõsine asi!
"Kui te aga ei anna inimestele andeks nende hoolimatuid, tahtlikke patte,
jättes nad sinnapaika ja lastes neil minna
ning loobudes põlgusest nende suhtes,
siis ei anna ka teie Isa teie eksimusi andeks."
Inimesed ütlevad:
"Ma ei tea, mis see on, aga asjad pole kuidagi hästi.
Olen kaotanud oma rõõmu.
Ma ei kuule enam Jumalat.
Ma ei koge enam Ta ligiolu."
Kuid tead, mis?
Mitte küll alati, aga üsnagi tihti tuleb sul oma süda läbi katsuda
ja mõelda, kelle peale sa pahane oled?
Mul oli hiljaaegu olukord,
kus keegi tegi midagi, mis mind ärritas.
Läksin endast välja ja olin pahane selle inimese peale.
Palun tavaliselt alati kiire "Andestan sulle"-palve.
Olen juba piisavalt kaua elanud, et teada, et pean andestama.
"Issand, ma otsustan andestada,
usun ikka parimat sellest inimesest..." jne. jne.
Kuid ma ei märganud pea 2. nädalat...
Ma küll palusin seda palvet, kuid ei märganud,
et ma ei tahtnud enam olla selle inimese seltskonnas
ja ma ei tahtnud temaga enam rääkida.
Mind ajas isegi närvi, kui ta naeratas mulle.
Mõtlesin: "Ära siin käitu midagi nagu ma meeldiks sulle
peale kõike, mida sa tegid!"
Nii et, see teema oli õhus.
Palusin Jumalat ja küsisin,
kas on midagi, millest peaksin meelt parandama?
Sest sageli, kui oleme õnnetud, peame seda ikka kellegi teise süüks,
kuid mitte kunagi enda süüks.
Ega me ju ometi ise oma õnnetust ja probleeme tekita -
ikka keegi teine!
Ja kui me ei leia kedagi teist, siis süüdistame saatanat
ja kui mitte saatanat, siis isegi Jumalat.
"Jumal, oleksin rõõmus, kui Sa..."
Aamen?
Nii ma siis avastasingi, et olen endiselt pisut pahane.
Niimoodi tsipakene.
Mitte täiega.
Ma ei rääkinud seda inimest taga,
aga hapu oli ikka olla.
Tead ju küll seda pisut hapu olemist.
Tead ju küll.
"Oih, õde Tamm tuleb! Lähen teist teedpidi."
Tead, kus ma ei kannatanud seda vana aja kiriku värki,
kus muudkui promoti:
"Armasta kedagi Jumala armastusega!"
Pidid minema ja leidma kellegi ning siis kallistama teda,
öeldes: "Ma armastan sind Jumala armastusega."
Mõtlesin lõpuks, mis asi see veel on?
Tõeline armastus peitub küsimuses: "Kus sa oled, kui sind vajan?"
Mitte vaid kellegi kohustuslikus kallistamises.
Ärge nüüd pahandage mu peale,
kui te oma koguduses kallistate üksteist Jumala armastusega
Püüan lihtsalt kogu loo tuuma edasi anda.
Miski ei ajanud mind rohkem närvi, kui pastori korraldus seda teha
ja näha siis inimest, kelle peale pahane olin,
sihtimas mind kallistuseks.
Oi, kuidas ma poleks tahtnud seda inimest kallistada!
"Ära ometi sunni mind seda inimest kallistama!"
Seega, kui plaanime andestada,
siis see ei saa olla selline pinnapealne andestus,
vaid ikka täiega ehe värk.
Küsid nüüd: "Aga mis valemiga ma seda teen?"
Las ma öelda sulle, milles usun peituvat kogu loo võtme.
Sellel on kaks osa.
Esiteks - hakka palvetama selle inimese eest!
Ma ütlesin, et hakka palvetama selle inimese eest!
Palud sa ikka tõesti oma vaenlaste eest?
Sa ei saa paluda seda, et nad saaks, mille on ära teeninud.
"Anna neile Issand!
Anna kohe täiega kõige eest, mis nad on ära teeninud!"
Ei.
Me peame paluma, et nad oleks õnnistatud.
"Aga Issand, kui aus olla,
siis ma väga ikka ei taha, et nad oleks õnnistatud."
Usun, et kui keegi on sulle haiget teinud
ja nad ise ei saa sellest ikka kohe üldse aru,
siis kui sina palud õnnistust nende üle,
siis usun, et üks esimesi asju, millega Jumal neid õnnistab,
on tükike tõde ja reaalsust ka teievahelise olukorra kohta,
et nad saaksid meelt parandada.
Sest isegi, kui sa andestad neile, aga nad ise ei paranda meelt sellest,
pole neile su andestusest mingit kasu.
Nad ei pea isegi tingimata sinu ees meelt parandama,
aga tähtis on, et nad saaks oma asjad Jumala ees joonde.
Me peame paluma, et inimesed saaks oma asjad Jumalaga korda.
Nii et, kui hakkad kellegi eest paluma,
on ka raske vihata seda inimest, kui tema eest regulaarselt palvetad.
Teiseks aga -
kui selleks tekkib võimalus, kus sellel inimesel on mõni vajadus...
Me kaevame täna ikka süviti, kas pole?
Nii et, kui selleks tekkib võimalus, kus sellel inimesel on mõni vajadus,
siis ole sina esimene, kes talle appi läheb.
Ooo Jeesus!
Vat see on tõeline kristlus!
Ma ei räägi vaid igal pühapäeval kirikupingis istumisest
ja kristlikest kleepsudest auto stangel,
vaid ma räägin tõelisest kristlusest.
Aamen?
Räägin väga argisest ja elulisest kristlusest.
Kuid nüüd edasi.
1. Johannese 3:16:
"Armastuse me oleme ära tundnud sellest,
et Kristus on jätnud oma elu meie eest;
ning meie oleme kohustatud jätma oma elu vendade eest."
Oh Jumal, anna armu!
Nüüd peame veel ohvrist rääkima.
Mida see tähendab jätta oma elu kellegi eest?
Kui vaimulik! "Jätan oma elu evangeeliumi eest."
Oma elu jätmine tähendab seda,
et sa ohverdad
midagi, mida sina tahad
selleks, et keegi teine saaks seda, mida tema tahab.
Wau!
Toon paar näidet.
Kui Jumal kutsus mind tegema seda, mida täna teen,
ei tahtnud Dave sellest kuuldagi.
Ta polnud küll õel selle suhtes,
aga ta ütles, et see pole see, mida ta teha tahaks.
Ma ei tea, mida ta siis mõtles, et ta tegema hakkab?
Ta töötas insenerinduse vallas.
Ta rääkis palju mõne golfipaiga omamisest,
mis oleks talle väga meeldinud.
Dave on piisavalt hea golfimängija, et olla ka hea golfi õpetaja.
Lausa proff õpetamise alal.
Nii et, ta pidi loobuma paljudest talle meeldivatest asjadest
meie teenistuse nimel.
Kõik need 40. aastat, mis ma olen Jumala Sõna õpetanud...
Esimesed aastad neist töötas Dave veel insenerinduse vallas,
nii et ta ei saanud osaleda ühelgi mu päevasel üritusel.
Küll aga tuli ta peale tööd minu õhtustele teenistustele.
Peale seda aga, kui ta lõpetas töö insenerina,
julgen küll kindlalt väita,
et kõigi nende aastate peale on kokku vast 3 korda,
kus ta pole istunud mu kõnelemise ajal
just seal, kus ta tänagi istub.
Vat see on alles oma elu jätmine kellegi teise heaks.
Kuna ta aga oli valmis seda tegema,
siis vaata nüüd kõiki neid inimesi, keda me saame aidata.
Nii et, kui sa oleksid ka valmis ohverdama pisut enam,
siis mine tea, ehk peitub selles mõni imeline saladus -
midagi, mida Jumal tahab sinu heaks teha,
aga ei saa,
kuna kulutad kogu oma aja omaenda õnne eest seismisele.
Võin garanteerida sulle,
et Dave on üks õnnelikumaid ja rahulolevamaid inimesi, keda tean.
Ta on ka nii terve, et ta ei tunne end kunagi halvasti.
Ja ma usun, et see on paljuski seotud Jumala tasuga talle
selle eest, mida ta on teinud.
Nii et, ma hakkasin mõtlema,
kuidas ma saaks ohverdada Dave'i heaks?
Pidin sellele lausa paar päeva mõtlema.
Mõtlesin: "Nooh, ma püüdsin praadida talle kolm muna
mõni nädal tagasi."
Oleks mul vaid pilti neist munadest!
Teate naised, need nägid kohutavad välja.
Ma tegin ju ka kunagi süüa,
aga need munad nägid ikka kohutavad välja.
Dave ütles, et need olid lausa katastroof.
Kuid Dave sõi need ära, öeldes, et vahet pole -
nagunii jõuab kogu toit ühte kohta välja.
Üks asi, mida ma Dave'i heaks teen, on see,
et ma ei vingu kunagi selle üle, kui palju ta golfi mängib
või kui palju ta telekast jalgpalli või pesapalli vaatab.
Nii et, see on minu viis, kuidas oma elu tema eest annan.
Te olete näinud ka pastor Mike'i siin laval,
kelle naine Pennie on minu juhtivassistent,
kes hetkel toimetab kuskil mingi asja kallal.
Pennie on täielik Disney fänn.
Ta armastab täiega hiiri,
nii et hiire pilt on nii ta kõrvarõngaste, pidžaama
kui käekoti peal.
Iga asja peal on hiire pilt.
Mike aga pole oma loomu poolest väga hiire-inimene.
Kuid see mees!
Kui mitu aastat te olete abielus olnud? - 34. aastat.
Ja mitu korda te olete Disney Maailmas käinud?
Mike on viinud Pennie Disney Maailma 60. korral!
Dave ütles mulle selle peale, et tema seda küll ei teeks!
Nii et, oma elu jätmisel teise heaks on siiski oma piirid. Aamen?
Nii et, peale me siinset konverentsi
lähevad Pennie ja Mike taas Disney Maailma.
Ütlesin Mike'le: "Ma ju tean, et see pole su lemmikasi, mida teha.
Mida sa siis ka seal olles teed?"
Ta ütles: "Jälgin enamjaolt Pennie nägu,
sest mulle pakub naudingut näha, kui õnnelik ta on."
Tahtsin lihtsalt anda selgelt mõista, mida oma elu jätmine tähendab.
Loeme veelkord salmi 16:
"Armastuse me oleme ära tundnud sellest,
et Kristus on jätnud oma elu meie eest;
ning meie oleme kohustatud jätma oma elu vendade eest."
Nii et, minge koju ja pange see praktikasse!
Järgmine salm aga räägib sellest, et kui meil on kõik olemas,
aga me pöörame selja oma hädas olevale ligimesele,
siis kuidas saab Jumala armastus olla me sees?
Sest selleks, et armastus püsiks täie tervise juures,
peab see olema pidevas liikumises.
Mõistad sa?
See peab olema liikumises ja aktiivne.
Seetõttu ongi nii tobe rääkida sellest,
kui väga me üksteist armastame,
sest kui keegi abi vajab
või aitamine on meie jaoks ebamugav
või nõuab pisut raha, mille oled enda jaoks kõrvale pannud..
Kuula!
See pole minu jaoks kuidagi lihtsam kui sinu jaoks,
kuid ometi tahan öelda sulle -
mida rohkem seda teed, seda lihtsamaks see muutub.
Aamen?
Ma ei mõtle enam hommikuti ärgates iseendale,
vaid ma hakkan koheselt Jumalaga rääkima,
paludes, et Ta näitaks mulle,
mida saan sel uuel päeval kellegi teise heaks teha.
Sest ma olen otsustanud nautida oma elu ja olla rõõmus
ning ainus viis, kuidas seda teha, on läbi teiste teenimise.
1. Johannese 4:7-8
On need alles suured sõnad!
"Armsad, armastagem üksteist, sest armastus on Jumalast
ja igaüks, kes armastab, on sündinud Jumalast
ja tunneb ning mõistab Jumalat üha enam,
et saada veelgi parem ja selgem tunnetus Temast."
Nii et, kui Jumal on armastus,
siis mida enam ma õpin armastuse kohta,
seda enam ma õpin Tema kohta.
Mida enam õpin elama armastuses,
seda enam ma tean, kuidas Jumal käitub
ja mida Tema teeks.
Jumal on armastus ja mitte vaid armastuse osutaja.
"Kes ei armasta, see ei ole tundnud Jumalat,
sest Jumal on armastus."
Wau!
Las ma lugeda seda veelkorra.
Las ma öelda seda veelgi selgemini.
Kui me ei ela armastuses, siis me ka ei tunne Jumalat.
Usun siiralt, et küsimus pole selles, kui kaua, aga kui hästi me elame,
mis muudab me elu elamisväärseks.
Kui teenid Jumalat ja teisi inimesi, koged sügavat, vaimset rõõmu
ja tunnet, et su elu on elamist väärt.
Täna pakume sulle 3h jagu õpetust "Elades elu, mida armastad".
Paljud inimesed ei armasta oma elu,
kuid ma ei taha, et oleksid üks nendest.
Usun, et Jumalal on vastused me jaoks.
CD'dega tuleb kaasa ka raamat "Jumala suurimad annid",
mis kätkeb endas kolme
kõige olulisemat ja väärtuslikumat vaimulikku printsiipi,
millest peaksime teadlikud olema:
Jeesuse nimes peituv vägi,
Jeesuse veri
ja Jumala Sõna.
Usun, et naudiksid neid materjale, mistõttu telli need endale kindlasti.
Aitäh, et olid täna meiega!
Täna pakume sulle 3-osalist õpetust "Elades elu, mida armastad".
Meil on alati midagi, mille üle olla õnnetud,
kui me ei õpi olema rõõmsad Issandas.
Joyce jagab selles õpetuses praktilisi, Piibli-põhiseid nõuandeid,
mis aitavad sul armastada elu, mida elad.
Materjal on saadaval nii CD'dena või digitaalselt allalaetavana.
Ühtlasi pakume sulle Joyce'i raamatut "Jumala suurimad annid",
mis räägivad väest, mis peitub Jumala Sõnas
ning Jeesuse nimes ja veres.
Mõistes neid ande
saad ka kogeda kõike, mis kuulub sulle Kristuses.
Sul on vaid üks elu, mistõttu armasta seda!
Tellimisinfo on nähtav ekraanil.
Usun, et paljud teist tahavad aidata kedagi,
kuid te ei tea, kuidas?
Olles me teenistuse partner, muudad elusid üle kogu maailma.
Me toidame üheskoos lapsi, pakume medabi
ja aitame inimestel peale katastroofe oma elud taas üles ehitada.
Me vajame su partnerlust.
Usun, et see on kasuks sulle endalegi liituda teiste inimestega,
et teha üheskoos midagi suurt.
Nii oleksin väga tänulik, kui sinust saaks me partner.
Võta meiega me kodulehe kaudu ühendust.
Su partnerlus tähendaks meile väga palju,
kuid usun, et saaksid endagi elus nägema suuri asju,
kui oleksid me teenistuse regulaarne toetaja.
Suur tänu sulle!
Oleme tänulikud oma sõpradele ja partneritele.
Jagame üheskoos evangeeliumit kõigi rahvastega.
Võta meiega ühendust ja külasta meie kodulehekülge.
Hakka meie partneriks,
jagades Kristuse armastust üle maailma.
Tõlge: Anne-Ly Raukas
Joyce Meyer'i teenistus jagades Kristust - armastades inimesi
Nähtud saade valmis tänu J.Meyeri teenistuspartnerite toele.